Na osnovu člana 244 Zakona o planiranju prostora i izgradnji objekata („Službeni list Crne Gore“ br. 64/17, 44/18, 63/18, 11/19, 82/20, 86/22 i 04/23), člana 38 stav 1 tačka 6 Zakona o lokalnoj samoupravi (“Službeni list Crne Gore”, broj 02/18, 34/19, 38/20, 50/22 i 84/22) i člana 35 stav 1 tačka 6 Statuta opštine Nikšić („Službeni list Crne Gore - Opštinski propisi”, broj 31/18 i 21/23) Skupština opštine Nikšić, na sjednici održanoj \_\_\_\_\_\_\_\_ 2024. godine, donijela je

**P R O G R A M**

**UREĐENJA PROSTORA OPŠTINE NIKŠIĆ**

**ZA 2025. GODINU**

**1.UVODNE NAPOMENE**

Odredbom člana 244. Zakona o planiranju prostora i izgradnji objekata („Službeni list Crne Gore“ br. 64/17, 44/18, 63/18, 11/19, 82/20, 86/22 i 04/23) propisano je da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list Crne Gore ", br. 56/16, 13/17 i 47/17) i Zakon o uređenju prostora i izgradnji objekata ("Službeni list Crne Gore ", br. 51/08, 40/10, 34/11, 40/11, 47/11, 35/13, 39/13, 33/14 i 64/17), osim odredbi čl. 7, 16, 63, 64, 65, 67, 67a i 162c koje će se primjenjivati do donošenja plana generalne regulacije Crne Gore.

Članom 16 Zakona o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13, 33/14 i 64/17), propisano je da skupština lokalne samouprave donosi jednogodišnji program uređenja prostora koji obuhvata dinamiku uređenja prostora, izvore finansiranja, rokove uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta iz člana 65 ovog zakona, kao i druge mjere za sprovođenje politike uređenja prostora.

Uređivanje građevinskog zemljišta obuhvata pripremu građevinskog zemljišta za komunalno opremanje i komunalno opremanje.

Uređivanje građevinskog zemljišta obezbjeđuje lokalna samouprava, u skladu sa Programom.

Priprema građevinskog zemljišta za komunalno opremanje naročito obuhvata: rješavanje imovinsko-pravnih odnosa, izradu planske, tehničke i druge dokumentacije; preduzimanje mjera zaštite spomenika kulture i zaštite spomenika prirode koji bi mogli biti ugroženi radovima na pripremi zemljišta; rušenje postojećih objekata i uređaja i uklanjanje materijala, kao i premještanje postojećih nadzemnih i podzemnih instalacija.

Komunalno opremanje građevinskog zemljišta obuhvata izgradnju objekata i uređaja komunalne infrastrukture, a naročito: komunalnih objekata i instalacija do priključka na urbanističku parcelu uključujući i priključak za vodovod, fekalnu i atmosfersku kanalizaciju i javnu rasvjetu; puteva i ulica u naselju, nadvožnjaka, podvožnjaka i mostova, pješačkih prolaza, pločnika, trgova, skverova i javnih parkirališta u naselju; zelenih površina u naselju, blokovskog zelenila, terena za rekreaciju, dječjih igrališta, parkova, pješačkih staza i travnjaka, javnih gradskih komunalnih objekata i groblja; deponija i objekata za preradu i uništavanje otpadnih materijala; priključaka komunalnih instalacija čija funkcija može biti od značaja u uslovima nastanka vanredne situacije, elementarnih nepogoda ili radi zaštite države.

Za komunalno opremanje građevinskog zemljišta investitor plaća naknadu. Sredstva od navedene naknade uplaćuju se na poseban račun budžeta jedinice lokalne samouprave i mogu se koristiti samo za pripremu i komunalno opremanje građevinskog zemljišta na prostoru na kojem se objekat gradi. Izuzetno, sredstva od naknade za komunalno opremanje građevinskog zemljišta mogu se koristiti za pripremu i komunalno opremanje građevinskog zemljišta drugih prostora, ako je prostor na kojem se objekat gradi u potpunosti komunalno opremljen. Komunalno opremanje građevinskog zemljišta može izvršiti i investitor u skladu sa planskim dokumentom. Međusobni odnosi investitora i lokalne samouprave uređuju se ugovorom i rješenjem.

Imajući u vidu naprijed navedeno nemoguće je utvrditi realne i fiksne rokove realizacije bilo kog programa, pa i Programa uređenja prostora opštine Nikšić za 2025. godinu, koji u tom smislu, predstavlja okvir radnji za koje se smatra da će doprinijeti unapređenju prostora.

**2. IZVORI FINANSIRANJA**

Sredstva potrebna za ostvarivanje Programa uređenja prostora opštine Nikšić za 2025.godinu, obezbjeđuju se iz sljedećih izvora:

- Budžet Opštine Nikšić,

- Budžet Crne Gore,

- sredstva kredita,

- sredstva zainteresovanih korisnika prostora,

- sredstva iz donacija.

**3. PRIPREMA GRAĐEVINSKOG ZEMLJIŠTA ZA KOMUNALNO OPREMANJE**

**3/1. Rješavanje imovinsko pravnih odnosa -** **Eksproprijacija i pribavljanje nepokretnosti -** budžetski plan ***300,000.00EUR.***

Program u dijelu pripreme gradjevinskog zemljišta za komunalno opremanje obuhvata rješavanje imovinsko pravnih odnosa za potrebe izgradnje lokalnih objekata od opšteg interesa u okviru pojedinih planskih dokumenata u skladu sa Budžetom planiranim sredstvima.

* *Rješavanje imovinsko pravnih odnosa radi kompletiranja UP u okviru DUP-a Rastoci I,*
* *Rješavanje imovinsko pravnih odnosa za potrebe uređenja kvarta između ulica Danila Bojovića i V proleterske brigade,*
* *Rješavanje imovinsko pravnih odnosa za potrebe uređenja kvarta između ulica Lazara Sočice i Ivana Milutinovića,*
* *Rješavanje imovinsko pravnih odnosa za potrebe uređenja kvarta između ulica Vuka Mićunovića i Novaka Ramova,*
* *Rješavanje imovinsko pravnih odnosa za potrebe uređenja kvarta u ulici Josipa Sladea,*
* *Rješavanje imovinsko pravnih odnosa za potrebe rekonstrukcije ulice koja obezbjeđuje prilaz parkingu u Meanderu,*
* *Rješavanje imovinsko pravnih odnosa za potrebe izgradnje ulica 20 i 21 u Humcima,*
* *Rješavanje imovinsko pravnih odnosa za potrebe izgradnje Ulice od VI crnogorske do Ulice Vuka Karadžića,*
* *Rješavanje imovinsko pravnih odnosa za potrebe izgradnje II faze kanalizacione mreže za četiri prigradska naselja: Rubeža, Oštrovac, Dragova Luka i Ćemenca,*
* *Rješavanje imovinsko pravnih odnosa za potrebe izgradnje saobraćajnica u okviru DUP-a Rastoci I.*

**3/2 . Izrada tehničke i druge dokumentacije**

U okviru ovog programskog segmenta predviđena je izrada tehničke i drugedokumentacije za lokalne objekte od opšteg interesa u okviru pojedinih planskih dokumenata u skladu sa Budžetom planiranim sredstvima.

**4. KOMUNALNO OPREMANJE GRAĐEVINSKOG ZEMLJIŠTA**

Pojedine aktivnosti, projekti i radovi koji pripadaju komunalnom opremanju građevinskog zemljišta prenijeti su iz Programa uređenja prostora opštine Nikšić za 2024. godinu, iz razloga što će se izvođački završiti i finansijski realizovati u 2025. godini.

**4/1. Rekonstrukcija i izgradnja lokalne infrastrukture – lokalni objekti od opšteg interesa**

* *Izrada glavnog projekta opremanja Dvorca kralja Nikole, Kapitalni budžet Crne Gore,*
* *Unutrašnje opremanje Dvorca Kralja Nikole - Kapitalni budžet Crne Gore- prenesena tema,*
* *Završetak projektne dokumentacije i izgradnja Filološkog fakulteta - Kapitalni budžet Crne Gore- prenesena tema,*
* *Nastavak radova na izgradnji Vatrogasnog doma - Kapitalni budžet Crne Gore- prenesena tema,*
* *Završetak radova na rekonstrukciji Gradskog stadiona- Kapitalni budžet Vlade Crne Gore*
* *Nastavak rekonstrukcije dijela postojećeg objekta Doma revolucije za potrebe izgradnje Doma digitalne revolucije u Nikšiću - Kapitalni budžet Crne Gore- prenesena tema,*
* *Izvođenje radova na rekonstrukciji dijela Doma revolucije za potrebe kongresne sale scenskog prostora– Kapitalni budžet Crne Gore,*
* *Izvođenje radova na uređenju prostora oko Dvorca kralja Nikole - kapitalni budžet Crne Gore- prenesena tema,*
* *Izgradnja vrtića u Integralovom naselju - Kapitalni budžet Crne Gore- prenesena tema,*
* *Izgradnja fiskulturne sale za potrebe Fakulteta za sport i fizičko vaspitanje - Kapitalni budžet Crne Gore- prenesena tema,*
* *Izgradnja Centra za autizam - Kapitalni budžet Crne Gore,*
* *Sanacija Hadži Ismailove džamije - Kapitalni budžet Crne Gore,*
* *Adaptacija Sportskog centra (adaptacija krova velike dvorane i ugradnja fotonaponskog sistema za potrebe velike sportske dvorane) - Kapitalni budžet Crne Gore.*

**4/2. Izgradnja i rekonstrukcija saobraćajnica u skladu sa planskim dokumentima -** budžetski plan***1.000.000,00EUR.***

* *Nastavak rekonstrukcije ulice Živka Nikolića - prenesena tema.*
* *Nastavak izgradnje Ulice 79 Humci - prenesena tema,*
* *Izrada projektne dokumentacije i izgradnja ulica 20 i 21 u Humcima- prenesena tema,*
* *Izgradnja ulice koja se pruža od VI crnogorske do Ulice Vuka Karadžića- prenesena tema,*
* *Izgradnja pristupne saobraćajnice od kružnog toka na Ulici 13. jul do parcele LIDL-a, početak radova na izgradnji- prenesena tema,*
* *Nastavak radova na rekonstrukciji Školske ulice u Kličevu - prenesena tema,*
* *Izrada projektne dokumentacije i izgradnja saobraćajnica u okviru DUP- a Rastoci I,*
* *Izrada projektne dokumentacije za Ulicu „Nova 5“ u okviru DUP-a Rastoci III.prenesena tema,*
* *Izrada projektne dokumentacije za izgradnju i rekonstrukciju ulice Milana Papića u okviru DUP- a Bistrica- prenesena tema,*
* *Rekonstrukcija lokalnog puta L-5 Kuta – Pusta strana – Zagrad- prenesena tema,*
* *Izrada projektne dokumentacije za rekonstrukciju magistralnog puta M-3 Šćepan Polje – Nikšić – Podgorica,*  *dionica od tunela Budoš* do *petlje „Brlja“- prenesena tema,*
* *Nastavak radova na izgradnji parkinga kod Novog groblja ispod Trebjese,*
* *Sanacija ulice ˝Nova 1˝ - Stara Varoš,*
* *Sanacija lokalnog puta L-29 Maočići – Velimlje – Crni Kuk – Donje Crkvice – Gornje Crkvice – gr. BiH, dionica Donje Crkvice – Gornje Crkvice – Granica BiH,*
* *Nastavak rekonstrukcije Krupačke ulice (Jezerski put),*
* *Izrada glavnog projekta rekonstrukcije lokalnog puta L-9 Carev most – Krst – Bogetići / turističkog puta T-3, dionica: Carev most – Krst, u dužini od 8 km,*
* *Sanacija lokalnog puta L-37 Rubeža – Krnovo – Meka dola, sa krakom do rekreativnog kompleksa „Vučje“,*
* *Rekonstrukcija lokalnog puta L-1 Rubeža – Miolje Polje – Morakovo, dionica od mosta Krstovače do Doma u Liverovićima,*
* *Rekonstrukcija lokalnog puta L-1 Rubeža – Miolje Polje – Morakovo, dionica od Doma u Liverovićima do MK Miolje Polje,*
* *Sanacija puteva na seoskom području - investiciono održavanje,*
* *Rekonstrukcija raskrsnice ulica Josipa Broza Tita, Vuka Karadžića, Voja Samardžića Crnog i Akademika Branka Pavićevića (kod OŠ „Mileva Lajović Lalatović“) - prenesena tema,*
* *Rekonstrukcija Trgovačke ulice, - Kapitalni budžet Crne Gore,*
* *Izrada Glavnog projekta i rekonstrukcije ulica: Druge Dalmatinske brigade, Nikca od Rovina, Crnogorskih komita i dijela ulice Put pored Bistrice -* *Kapitalni budžet Crne Gore,*
* *Izgradnja Sportsko rekreativnog parka sa trim stazom oko Trebjese - Kapitalni budžet Vlade Crne Gore*
* *Izrada projektne dokumentacije uređenja zelenih površina uz Njegoševu ulicu, od raskrsnice sa ul. Nika Miljanića do raskrsnice sa ul. Narodne omladine.*
* *Izrada projektne dokumentacije i sanacija Ulice Stubička I,*
* *Rekonstrukcija ulice Baja Pivljanina od raskrsnice sa II dalmatinskom do raskrsnice sa Ulicom Krsta Kostića.*

**4/3. Izrada novih i sanacija oštećenih trotoara- budžetski plan iznosi- *50.000,00EUR.***

**4/4. Uređenje gradskih kvartova i izgradnja i rekonstrukcija gradskih igrališta u skladu sa planskim dokumentima-** budžetski plan ***1.000.000,00EUR.***

* *Uređenje parking prostora iza zgrade Opštine,*
* *Izrada projektne dokumentacije za potrebe uređenja parka između ulica Njegoševe i Radoja Dakića,*
* *Izvođenje radova na revitalizaciji Gradskog parka,*
* *Izgradnja sportskog terena Stupa (MZ Vidrovan),*
* *Uređenje kvarta između ulica Danila Bojovića i V proleterske brigade.*
* *Izrada projektne dokumentacije za uređenje kvarta između ulica Vuka Mićunovića i Novaka Ramova.*
* *Izrada projektne dokumentacije za uređenje kvarta između ulica Lazara Sočice i Ivana Milutinovića*

**4/5. Uređenje korita rijeke Bistrice, Gračanice i Zete*-*** budžetski plan ***950.000,00EUR.***

* *Regulacija rijeke Gračanice na dionici Halda – ušće Gračanice u kanal Zete (faza: „Regulacija rijeke Gračanice u zoni postojećih mostova“)*
* *Nastavak uređenja korita rijeka Bistrice, Gračanice i Zete*

**4/6. Vodovodi*-*** budžetski plan ***630.000,00EUR.***

* *Rekonstrukcija i dogradnja gradskog vodovodnog sistema,*
* *Izgradnja i rekonstrukcija vodovoda u Župi Nikšićkoj - Kapitalni budžet Crne Gore.*
* *Izgradnja nove i rekonstrukcija postojeće vodovodne infrastrukture na seoskom području (nastavak izgradnje vodovoda Planik, izgradnja vodovoda Tisa i Ivanje)*
* *Nastavak rekonstrukcije vodovoda na prigradskom području - zamjena azbest cementnog cjevovoda za naselje Kočani*
* *Izrada projektne dokumentaciije za vodosnabdijevanje u slivnom području Bilećkog jezera*
* *Rekonstrukcija vodovoda, kanalizacione mreže i dr.*
* *Vještačke akumulacije (Izgradnja vještačke akumulacije Rađevo i dr.)*
* *Istražno – eksploatacioni radovi za vodovode (Istražno eksploatacioni radovi Jasenovo polje, Podbožur)*

**4/7. Izgradnja II faze kanalizacione mreže za četiri prigradska naselja: Rubeža, Oštrovac, Dragova luka i Ćemenca *-*** *budžetski plan* ***100.000,00EUR.***

* *Početak realizacije.*

**4/8. Centar za savremeno upravljanje i tretman komunalnog otpada -** budžetski plan ***700.000,00EUR.***

* *Izrada projektne dokumentacije i sanacija deponije „Mislov do“ i divljih deponija na teritoriji opštine Nikšić*
* *Izrada Studije, projektovanje i nastavak izgradnje Centra za savremeno upravljanje i tretman komunalnog otpada.*
* *Izgradnja i opremanje postrojenja za preradu građevinskog otpada.*
* *Izgradnja i opremanje reciklažnog dvorišta.*
* *Izgradnja transfer stanice.*

**4/9. Izgradnja lokalne infrastrukture uz učešće Opštine u sufinansiranju uz podršku IPA projekata i**

**IFAD -** budžetski plan ***100.000,00EUR.***

**4/10. Investiciono održavanje -** budžetski plan ***2.280.000,00EUR.***

* *Investiciono održavanje objekata visokogradnje i niskogradnje.*
* *Adaptacija skupštinske sale*
* *Adaptacija aneksa objekta Agencije za projektovanje i planiranje*
* *Održavanje stambenih jedinica za lica u stanju socijalne potrebe.*
* *Sufinansiranje adaptacije fasada i krovova stambenih zgrada.*
* *Izvođenje radova – Izgradnja asfaltnih platoa za usporavanje brzine.*
* *Izgradnja nove rasvjete.*

**4/11. Izdaci za građevinske objekte -**budžetski plan ***550.000,00EUR.***

* **Rekonstrukcija građevinskih objekata - komunalno opremanje -** budžetski plan ***550.000,00EUR.***
* *Izmještanje postojeće trafostanice i izgradnja nove sa priključenjem na NN i VN mrežu, u Rudom Polju*

**4/12. Izdaci za uređenje zemljišta -**budžetski plan ***100.000,00EUR.***

* **Sanacija i uređenje zelenih površina.**

**5. REALIZACIJA PROGRAMA**

Poslove na realizaciji Programa uređenja prostora izvršiće organi lokalne uprave: Sekretarijat za uređenje prostora i zaštitu životne sredine, Služba glavnog gradskog arhitekte, Sekretarijat za investicije i projekte, Direkcija za imovinu, Sekretarijat za finansije, razvoj i preduzetništvo i Sekretarijat za komunalne poslove i saobraćaj, u saradnji sa drugim organima lokalne uprave, javnim preduzećima čiji je osnivač opština Nikšić i drugim nadležnim institucijama.

Ukoliko se tokom realizacije ovog programa ukaže potreba za izradom i donošenjem novih planskih dokumenata, odnosno uključivanje novih projekata i izvođenje radova na dijelu objekata komunalne infrastrukture koje prati adekvatno uravnoteženje (rebalans) Budžeta opštine Nikšić, pristupiće se izmjenama i dopunama Programa po postupku njegovog donošenja.

Ovaj program objaviće se u „Službenom listu Crne Gore – Opštinski propisi”.

**Broj:** 01- 030-

**Nikšić**, decembar, 2024. Godine

**SKUPŠTINA OPŠTINE NIKŠIĆ**

**P r e d s j e d n i k**

Nemanja Vuković s.r.

**O b r a z l o ž e nj e**

Pravni osnov za donošenje Programa uređenja prostora opštine Nikšić za 2025.godinu sadržan je u odredbama člana 244 Zakona o planiraju prostora i izgradnji objekata ("Službeni list Crne Gore ", br. 51/08, 40/10, 34/11, 40/11, 47/11, 35/13 I, 39/13, 33/14 i 64/17), kojim je propisano da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list Crne Gore", br. 56/16, 13/17 i 47/17) i Zakon o uređenju prostora i izgradnji objekata ("Službeni list CG", br. 51/08, 40/10, 34/11, 40/11, 47/11, 35/13, 39/13, 33/14 i 64/17), osim odredbi čl. 7, 16, 63, 64, 65, 67,67a i 162c koje će se primjenjivati do donošenja Plana generalne regulacije Crne Gore, kao i Zakona o uređenju prostora i izgradnji objekata („Službeni list Crne Gore”, br. 51/08, 40/10, 34/11, 40/11, 47/11, 35/13, 39/13, 33/14 i 64/17) kojim je u članu 16. propisano da Vlada, odnosno skupština lokalne samouprave donosi jednogodišnji program uređenja prostora. Programom se utvrđuje dinamika uređenja prostora, izvori finansiranja, rokovi uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta. Program, po potrebi sadrži i mjere u skladu sa preuzetim međunarodnim obavezama, u odnosu na objekte izgrađene suprotno zakonu. U pripremi i donošenju Programa ostvaruje se učešće javnosti. Članom 38 stav 1 tačka 6 Zakona o lokalnoj samoupravi (“Službeni list Crne Gore”, br. 02/18, 34/19, 38/20, 50/22 i 84/22) i člana 35 stav 1 tačka 6 Statuta opštine Nikšić („Službeni list Crne Gore - Opštinski propisi”, 31/18 i 21/23) je propisano da Skupština donosi Program uređenja prostora.Program uređenja prostora opštine Nikšić za 2025. godinu, dat u pet poglavlja koja obrađuju uvodne napomene, izvore finansiranja, izradu i donošenje planskih dokumenata, pripremu građevinskog zemljišta za komunalno opremanje, komunalno opremanje građevinskog zemljišta i nosioce realizacije Programa.

Programske aktivnosti sačinjene su tako da sadrže pored planiranih tema i prenesene teme iz Programa uređenja prostora opštine Nikšić za 2024 .godinu, bez utvrđenih definisanih rokova realizacije koje uglavnom diktiraju obezbijeđena finansijska sredstva, ali sa orjentacijom realizacije započetih aktivnosti u ranijem periodu i realizacijom svega planiranog bez posebno utvrđenih prioriteta, odnosno namjerom da se započete aktivnosti završavaju u programskoj godini. Program se finansijski iskazuje kroz Budžet Opštine Nikšić za 2025.godinu. Nacrt Programa uređenja prostora opštine Nikšić za 2025. godinu je predmet javne rasprave u periodu od 05.12.2024. do 20.12.2024.godine. Javna tribina će se održati 18.12.2024. godine u zgradi Opštine Nikšić, sala broj 1, sa početkom u 14 časova.

**S U O B R A Đ I V A Č I :**

Služba glavnog gradskog arhitekte

Mladen Vujović, s.r.

Sekretarijat za investicije i projekte

Jelena Šekarić, s.r.

Direkcija za imovinu

Radosav Urošević, s.r.

Sekretarijat za finansije, razvoj i preduzetništvo

Zoran Šoškić, s.r.

Sekretarijat za komunalne poslove i saobraćaj

Vidak Krtolica, s.r.

Agencija za projektovanje i planiranje

Ana Vukotić, s.r

**S E K R E T A R K A**

**Milanka Radulović dipl.ing., s.r.**